Diari Oficial de la Generalitat Valenciana


Sumari del DOGV 3666, del 14-01-2000 (1999/11123)

RESOLUCIÓ de 14 de desembre de 1999, del Servei Territorial d’Indústria i Energia de València, per la qual es convoca l’alçament d’actes prèvies a l’ocupació de determinades finques afectades per l’execució del projecte d’instal·lacions Xarxa de Chilches, Soneja, Segorbe (Eixida CS-2), província de València, i la seua Addenda 1.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/11854


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 14 de desembre de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions Xarxa de Chilches, Soneja, Segorbe (Eixida CS-2), província de València, i la seua Addenda 1. [1999/F11025]
  
Mitjançant la Resolució d'aquest Servei Territorial d'Indústria i Energia, de 29 de setembre de 1999, s'ha autoritzat la construcció de les instal·lacions corresponents al projecte Xarxa de Chilches, Soneja, Segorbe (Eixida CS-2), província de València, i la seua Addenda 1. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix el mencionat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució, i es podran fer acompanyar a càrrec seu, dels seus perits i un notari, si ho consideren oportú.
  
Els alçaments d'actes tindran lloc el pròxim dia 25 de gener del 2000, a les 9.30 hores, a l'Ajuntament de Sagunt; a les 11.30 hores, a l'Ajuntament d'Algar de Palància; i a partir de les 16.00 hores, a l'Ajuntament d'Alfara de Algimia.
  
L'ordre d'alçament d'actes es comunicarà a cada persona interessada mitjançant la corresponent cèdula de citació, i la relació de titulars convocats apareixerà al tauler d'edictes dels ajuntaments assenyalats.
  
S'informa que aquesta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts, o amb domicili ignorat, de les finques que es descriuen en l'annex o aquells als quals no se'ls ha pogut efectuar la notificació tot i haver-se intentat.
  
En l'expedient d'expropiació, Enagás, SA, assumirà la condició de beneficiària.
  
València, 14 de desembre de 1999.- El director territorial: Alejandro Marín Arcas.
  
Conselleria d'Indústria i Comerç